title: 2017 m. kovo 1 d. Komisijos įgyvendinimo reglamentas (ES) 2017/383, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Prosciutto Veneto Berico-Euganeo (SKVN)] specifikacijos pakeitimas

text:
7.3.2017

               LT

               Europos Sąjungos oficialusis leidinys

               L 59/1

         KOMISIJOS ĮGYVENDINIMO REGLAMENTAS (ES) 2017/383
   2017 m. kovo 1 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Prosciutto Veneto Berico-Euganeo (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Prosciutto Veneto Berico-Euganeo“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Prosciutto Veneto Berico-Euganeo“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 1 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  OL C 418, 2016 11 12, p. 5.


title: 2016 m. spalio 3 d. Komisijos įgyvendinimo reglamentas (ES) 2016/1762, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.10.2016

               LT

               Europos Sąjungos oficialusis leidinys

               L 269/11

         KOMISIJOS ĮGYVENDINIMO REGLAMENTAS (ES) 2016/1762
   2016 m. spalio 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 3 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  144,2

                  ZZ

                  144,2

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  138,8

                  ZZ

                  138,8

                  0805 50 10

                  AR

                  86,0

                  CL

                  103,9

                  TR

                  101,3

                  UY

                  49,2

                  ZA

                  113,1

                  ZZ

                  90,7

                  0806 10 10

                  EG

                  264,7

                  TR

                  135,2

                  US

                  194,0

                  ZZ

                  198,0

                  0808 10 80

                  AR

                  110,6

                  BR

                  97,9

                  CL

                  149,2

                  NZ

                  135,6

                  ZA

                  133,4

                  ZZ

                  125,3

                  0808 30 90

                  TR

                  132,1

                  ZA

                  155,4

                  ZZ

                  143,8

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. spalio 16 d. Komisijos įgyvendinimo reglamentas (ES) Nr. 1089/2014, kuriuo iš dalies keičiamas Įgyvendinimo reglamentas (ES) Nr. 367/2014, kuriuo nustatomas EŽŪGF išlaidoms skiriamas grynasis likutis

text:
17.10.2014

               LT

               Europos Sąjungos oficialusis leidinys

               L 299/7

         KOMISIJOS ĮGYVENDINIMO REGLAMENTAS (ES) Nr. 1089/2014
   2014 m. spalio 16 d.
   kuriuo iš dalies keičiamas Įgyvendinimo reglamentas (ES) Nr. 367/2014, kuriuo nustatomas EŽŪGF išlaidoms skiriamas grynasis likutis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 16 straipsnio 2 dalį,
   kadangi:

               (1)

               Įgyvendinimo reglamente (ES) Nr. 367/2014 (2) nustatomas Europos žemės ūkio garantijų fondo (EŽŪGF) išlaidoms skiriamas grynasis likutis, taip pat pagal Tarybos reglamento (EB) Nr. 73/2009 (3) 10c straipsnio 2 dalį, 136 bei 136b straipsnius ir Europos Parlamento ir Tarybos reglamento (ES) Nr. 1307/2013 (4) 66 straipsnio 1 dalį 2014–2020 biudžetiniais metais Europos žemės ūkio fondui kaimo plėtrai (EŽŪFKP) skiriamos sumos;

               (2)

               pagal Reglamento (EB) Nr. 73/2009 136a straipsnio 1 dalį ir Reglamento (ES) Nr. 1307/2013 14 straipsnio 1 dalį Prancūzija, Latvija ir Jungtinė Karalystė iki 2013 m. gruodžio 31 d. pranešė Komisijai apie savo sprendimą tam tikrą procentinę 2014–2019 kalendorinių metų tiesioginių išmokų metinių nacionalinių viršutinių ribų dalį perkelti kaimo plėtros programoms, finansuojamoms iš EŽŪFKP, kaip nurodyta Europos Parlamento ir Tarybos reglamente (ES) Nr. 1305/2013 (5). Atitinkamos nacionalinės viršutinės ribos buvo pakoreguotos Komisijos deleguotajame reglamente (ES) Nr. 994/2014 (6);

               (3)

               pagal Reglamento (EB) Nr. 73/2009 136a straipsnio 2 dalį ir Reglamento (ES) Nr. 1307/2013 14 straipsnio 2 dalį iki Kroatija, Malta, Lenkija ir Slovakija 2013 m. gruodžio 31 d. pranešė Komisijai apie savo sprendimą į tiesiogines išmokas perkelti tam tikrą procentinę dalį sumos, skirtos priemonėms pagal kaimo plėtros programas, finansuojamas iš EŽŪFKP 2015–2020 m., kaip nurodyta Reglamente (ES) Nr. 1305/2013. Atitinkamos nacionalinės viršutinės ribos buvo pakoreguotos Komisijos deleguotajame reglamente (ES) Nr. 994/2014;

               (4)

               pagal Tarybos reglamento (ES, Euratomas) Nr. 1311/2013 (7) 3 straipsnio 1 dalį, to reglamento I priede nurodytos daugiametės finansinės programos su rinka susijusių išlaidų ir tiesioginių išmokų tarpinė viršutinė riba, atlikus perkėlimus tarp EŽŪFKP ir tiesioginių išmokų, patikslinama taikant to reglamento 6 straipsnio 1 dalyje numatytą techninį patikslinimą;

               (5)

               Įgyvendinimo reglamentas (ES) Nr. 367/2014 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 367/2014 iš dalies keičiamas taip:

               (1)

               1 straipsnis pakeičiamas taip:
               „1 straipsnis
               Šio reglamento priede nustatomas Europos žemės ūkio garantijų fondo (EŽŪGF) išlaidoms skiriamas grynasis likutis, taip pat pagal Reglamento (EB) Nr. 73/2009 10c straipsnio 2 dalį, 136, 136a bei 136b straipsnius ir Reglamento (ES) Nr. 1307/2013 14 straipsnį ir 66 straipsnio 1 dalį 2014–2020 biudžetiniais metais Europos žemės ūkio fondui kaimo plėtrai (EŽŪFKP) skiriamos sumos.“

               (2)

               Priedas pakeičiamas šio reglamento priedo tekstu.

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 16 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 549.

      (2)  2014 m. balandžio 10 d. Komisijos įgyvendinimo reglamentas (ES) Nr. 367/2014, kuriuo nustatomas EŽŪGF išlaidoms skiriamas grynasis likutis (OL L 108, 2014 4 11, p. 13).

      (3)  2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams, iš dalies keičiantis Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantis Reglamentą (EB) Nr. 1782/2003 (OL L 30, 2009 1 31, p. 16).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (5)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (6)  2014 m. gegužės 13 d. Komisijos deleguotasis reglamentas (ES) Nr. 994/2014, kuriuo iš dalies keičiami Tarybos reglamento (EB) Nr. 73/2009 VIII ir VIIIc priedai, Europos Parlamento ir Tarybos reglamento (ES) Nr. 1305/2013 I priedas ir Europos Parlamento ir Tarybos reglamento (ES) Nr. 1307/2013 II, III ir VI priedai (OL L 280, 2014 9 24, p. 1).

      (7)  2013 m gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

      PRIEDAS

            „PRIEDAS

                        (mln. EUR dabartinėmis kainomis)

                        Biudžetiniai metai

                        EŽŪFKP skiriamos sumos

                        Iš EŽŪFKP perkeltos sumos

                        EŽŪGF išlaidoms skiriamas grynasis likutis

                        Reglamento (EB) Nr. 73/2009 10b straipsnis

                        Reglamento (EB) Nr. 73/2009 136 straipsnis

                        Reglamento (EB) Nr. 73/2009 136b straipsnis

                        Reglamento (ES) Nr. 1307/2013 66 straipsnis

                        Reglamento (EB) Nr. 73/2009 136a straipsnio 1 dalis ir Reglamento (ES) Nr. 1307/2013 14 straipsnio 1 dalis

                        Reglamento (EB) Nr. 73/2009 136a straipsnio 2 dalis ir Reglamento (ES) Nr. 1307/2013 14 straipsnio 2 dalis

                        2014

                        296,3

                        51,6

                        4,0

                        43 778,1

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        648,733

                        498,894

                        44 474,161

                        2017

                        4,000

                        650,434

                        498,389

                        44 706,955

                        2018

                        4,000

                        652,110

                        497,873

                        44 730,763

                        2019

                        4,000

                        654,405

                        497,320

                        44 754,915

                        2020

                        4,000

                        656,699

                        496,647

                        44 776,948“


title: 2013 m. rugsėjo 13 d. Komisijos įgyvendinimo reglamentas (ES) Nr. 881/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
14.9.2013

               LT

               Europos Sąjungos oficialusis leidinys

               L 245/9

         KOMISIJOS ĮGYVENDINIMO REGLAMENTAS (ES) Nr. 881/2013
   2013 m. rugsėjo 13 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 13 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  44,1

                  XS

                  23,1

                  ZZ

                  33,6

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  116,3

                  CL

                  137,1

                  IL

                  142,1

                  TR

                  78,9

                  UY

                  127,6

                  ZA

                  130,3

                  ZZ

                  122,1

                  0806 10 10

                  EG

                  184,6

                  TR

                  146,7

                  ZZ

                  165,7

                  0808 10 80

                  AR

                  100,6

                  BA

                  68,8

                  BR

                  54,6

                  CL

                  100,1

                  NZ

                  146,9

                  US

                  140,2

                  ZA

                  103,1

                  ZZ

                  102,0

                  0808 30 90

                  AR

                  202,6

                  CN

                  61,7

                  TR

                  128,9

                  ZA

                  206,6

                  ZZ

                  150,0

                  0809 30

                  TR

                  129,4

                  ZZ

                  129,4

                  0809 40 05

                  BA

                  45,1

                  MK

                  54,9

                  XS

                  48,8

                  ZZ

                  49,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. lapkričio 4 d. Komisijos įgyvendinimo reglamentas (ES) 2015/1980, kuriuo ištaisomas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (Tekstas svarbus EEE)

text:
5.11.2015

               LT

               Europos Sąjungos oficialusis leidinys

               L 289/6

         KOMISIJOS ĮGYVENDINIMO REGLAMENTAS (ES) 2015/1980
   2015 m. lapkričio 4 d.
   kuriuo ištaisomas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 33 straipsnio 2 bei 3 dalis ir 38 straipsnio d punktą,
   kadangi:

               (1)

               Komisijos reglamento (EB) Nr. 1235/2008 (2) su paskutiniais pakeitimais, padarytais Komisijos įgyvendinimo reglamentu (ES) Nr. 2015/931 (3), IV priede Kiwa BCS Öko-Garantie GmbH nurodyta kaip pripažinta D kategorijos produktų kontrolės įstaiga Pietų Korėjoje, nors šis pripažinimas buvo panaikintas Komisijos įgyvendinimo reglamentu (ES) Nr. 2015/131 (4), Korėjos Respubliką įtraukus į Reglamento (EB) Nr. 1235/2008 III priedą. Kadangi Reglamento (EB) Nr. 1235/2008 III priede Korėjos Respublika nurodyta kaip D kategorijos produktų, įskaitant perdirbtus importuotus ingredientus, atžvilgiu pripažinta trečioji šalis, Kiwa BCS Öko-Garantie GmbH negali būti pripažinta tos kategorijos produktų kontrolės įstaiga Korėjos Respublikoje pagal to reglamento 10 straipsnio 2 dalies b punktą. Todėl pripažinimas D kategorijos produktų atžvilgiu turėtų būti išbrauktas iš IV priedo. Siekiant užtikrinti suderinamumą su Įgyvendinimo reglamentu (ES) Nr. 2015/131, likusiais Kiwa BCS Öko-Garantie GmbH pripažinimo atvejais pavadinimas „Pietų Korėja“ turėtų būti pakeistas pavadinimu „Korėjos Respublika“;

               (2)

                  Kiwa BCS Öko-Garantie GmbH pripažinimas A, D ir F kategorijų produktų kontrolės įstaiga Bisau Gvinėjoje, anksčiau suteiktas Komisijos įgyvendinimo reglamentu (ES) Nr. 1287/2014 (5), nėra įtrauktas į Reglamento (EB) Nr. 1235/2008 IV priedo lentelę, nors tos kontrolės įstaigos pripažinimas tos šalies atžvilgiu nebuvo panaikintas. Šis pripažinimas turėtų būti vėl įtrauktas į IV priedą;

               (3)

               Reglamento (EB) Nr. 1235/2008 su pakeitimais, padarytais Įgyvendinimo reglamentu (ES) Nr. 2015/931, IV priede yra ir su kodais susijusių klaidų, kurias taip pat reikėtų ištaisyti. Turėtų būti pataisytas Bosnijos ir Hercegovinos kodas kontrolės įstaigai „Abcert AG“ skirtame įraše, Dramblio Kaulo Kranto kodas kontrolės įstaigai „Istituto Certificazione Etica e Ambientale“ skirtame įraše ir Kazachstano ir Kirgizijos kodas kontrolės įstaigai „Organic Standard“ skirtame įraše. Taip pat reikėtų pataisyti Kirgizijos kodą kontrolės įstaigai „Bio.inspecta AG“ skirtame įraše Komisijos įgyvendinimo reglamente (ES) Nr. 355/2014 (6);

               (4)

               todėl Reglamento (EB) Nr. 1235/2008 IV priedas turėtų būti atitinkamai ištaisytas;

               (5)

               siekiant aiškumo ir teisinio tikrumo, šias pataisas reikėtų atlikti nedelsiant. Šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje. Tačiau tam tikros šiuo reglamentu daromos su klaidomis Įgyvendinimo reglamente (ES) Nr. 2015/931 susijusios pataisos turėtų būti taikomos atgaline data nuo šio reglamento įsigaliojimo;

               (6)

               šio reglamento nuostatos atitinka Ekologinės gamybos reguliavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1235/2008 IV priedas ištaisomas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Priedo 1 dalis, 3 dalis, 4 dalies b punktas ir 5 dalis taikomi nuo 2015 m. liepos 8 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 4 d.

            Komisijos vardu

            Pirmininkas

         Jean-Claude JUNCKER

      (1)  OL L 189, 2007 7 20, p. 1.

      (2)  2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25).

      (3)  2015 m. birželio 17 d. Komisijos įgyvendinimo reglamentas (ES) Nr. 2015/931, kuriuo iš dalies keičiamas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 151, 2015 6 18, p. 1).

      (4)  2015 m. sausio 26 d. Komisijos įgyvendinimo reglamentas (ES) Nr. 2015/131, kuriuo iš dalies keičiamas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 23, 2015 1 29, p. 1).

      (5)  2014 m. lapkričio 28 d. Komisijos įgyvendinimo reglamentas (ES) Nr. 1287/2014, kuriuo iš dalies keičiamas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 348, 2014 12 4, p. 1).

      (6)  2014 m. balandžio 8 d. Komisijos įgyvendinimo reglamentas (ES) Nr. 355/2014, kuriuo iš dalies keičiamas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 106, 2014 4 9, p. 15).

      PRIEDAS
      Reglamento (EB) Nr. 1235/2008 IV priedas ištaisomas taip:

                  1)

                     „Abcert AG“ skirto įrašo 3 punkto Bosnijai ir Hercegovinai skirta eilutė pakeičiama taip:

                              „Bosnija ir Hercegovina

                              BA-BIO-137

                              x

                              —

                              —

                              x

                              —

                              —“

                  2)

                     „Bio.inspecta AG“ skirto įrašo 3 punkto Kirgizijai skirta eilutė pakeičiama taip:

                              „Kirgizija

                              KG-BIO-161

                              x

                              —

                              —

                              x

                              —

                              —“

                  3)

                     „Istituto Certificazione Etica e Ambientale“ skirto įrašo 3 punkto Dramblio Kaulo Krantui skirta eilutė pakeičiama taip:

                              „Dramblio Kaulo Krantas

                              CI-BIO-115

                              x

                              —

                              —

                              x

                              —

                              —“

                  4)

                     „Kiwa BCS Öko-Garantie GmbH“ skirto įrašo 3 punktas pakeičiamas taip:

                              a)

                              Pietų Korėjai skirta eilutė pakeičiama taip:

                                          „Korėjos Respublika

                                          KR-BIO-141

                                          x

                                          —

                                          x

                                          —

                                          x

                                          —“

                              b)

                              įterpiama ši eilutė:

                                          „Gvinėja Bisau

                                          GW-BIO-141

                                          x

                                          —

                                          —

                                          x

                                          —

                                          x“

                  5)

                     „Organic Standard“ skirto įrašo 3 punktas pakeičiamas taip:

                              a)

                              Kazachstanui skirta eilutė pakeičiama taip:

                                          „Kazachstanas

                                          KZ-BIO-108

                                          x

                                          —

                                          —

                                          x

                                          —

                                          —“

                              b)

                              Kirgizijai skirta eilutė pakeičiama taip:

                                          „Kirgizija

                                          KG-BIO-108

                                          x

                                          —

                                          —

                                          x

                                          —

                                          —“


title: 2012 m. birželio 21 d. Tarybos įgyvendinimo reglamentas (ES) Nr. 541/2012, kuriuo baigiama antidempingo priemonių, taikomų importuojamam Kinijos Liaudies Respublikos kilmės furfuraldehidui, tarpinė peržiūra ir tos priemonės panaikinamos

text:
26.6.2012

               LT

               Europos Sąjungos oficialusis leidinys

               L 165/4

         TARYBOS ĮGYVENDINIMO REGLAMENTAS (ES) Nr. 541/2012
   2012 m. birželio 21 d.
   kuriuo baigiama antidempingo priemonių, taikomų importuojamam Kinijos Liaudies Respublikos kilmės furfuraldehidui, tarpinė peržiūra ir tos priemonės panaikinamos
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį ir 11 straipsnio 3, 5 ir 6 dalis,
   atsižvelgdama į Europos Komisijos (toliau – Komisija) pasiūlymą, pateiktą pasikonsultavus su Patariamuoju komitetu,
   kadangi:
   A.   PROCEDŪRA

   1.   Galiojančios priemonės

               (1)

               1995 m. Taryba Reglamentu (EB) Nr. 95/95 (2) importuojamam Kinijos Liaudies Respublikos (toliau – KLR arba nagrinėjamoji šalis) kilmės furfuraldehidui nustatė galutinį antidempingo muitą specifinio muito forma (toliau – pradinės antidempingo priemonės). Nustatyta 352 EUR už toną specifinė muito norma.

               (2)

               Atlikus vieno Kinijos eksportuotojo prašymu 1997 m. gegužės mėn. inicijuotą tarpinę peržiūrą, priemonių taikymas Tarybos reglamentu (EB) Nr. 2722/1999 (3) buvo pratęstas dar ketveriems metams.

               (3)

               2005 m. balandžio mėn., atlikus priemonių galiojimo termino peržiūrą, Taryba Reglamentu (EB) Nr. 639/2005 (4) pratęsė priemonių galiojimą dar penkeriems metams.

               (4)

               2011 m. gegužės mėn., atlikus priemonių galiojimo termino peržiūrą, Taryba Įgyvendinimo reglamentu (ES) Nr. 453/2011 (5) pratęsė priemonių galiojimą dar penkeriems metams. Nustatyta specifinė muito norma buvo tokio pat dydžio kaip ir pradinės antidempingo priemonės, t. y. 352 EUR už toną.

         2.   Tarpinės peržiūros inicijavimas

               (5)

               Įgyvendinimo reglamento (ES) Nr. 453/2011 84 konstatuojamojoje dalyje nurodyta, kad Taryba nusprendė, jog reikėtų įvertinti, ar nustatytas muito dydis tebėra aktualus, atsižvelgiant į tai, kad specifinis muitas buvo nustatytas remiantis 1995 m. atlikto pradinio tyrimo išvadomis ir niekuomet nebuvo persvarstytas. Atsižvelgdama į tai, Komisija apsvarstys, ar inicijuoti ex officio tarpinę peržiūrą pagal pagrindinio reglamento 11 straipsnio 3 dalį.

               (6)

               Nustačius, kad Komisija turėjo pakankamai prima facie įrodymų, pagrindžiančių ex officio tarpinės peržiūros inicijavimą, ir pasikonsultavusi su Patariamuoju komitetu Komisija 2011 m. liepos 5 d. pranešimu Europos Sąjungos oficialiajame leidinyje
                   (6) (toliau – pranešimas apie inicijavimą) paskelbė inicijuojanti priemonių galiojimo termino peržiūrą pagal pagrindinio reglamento 11 straipsnio 3 dalį.

         3.   Tyrimas

   3.1.   Tiriamasis laikotarpis

               (7)

               Atliekant dempingo tyrimą nagrinėtas 2010 m. liepos 1 d.–2011 m. birželio 30 d. laikotarpis (toliau – peržiūros tiriamasis laikotarpis arba PTL). Tiriant žalai įvertinti svarbias tendencijas buvo nagrinėjamas laikotarpis nuo 2008 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis).

         3.2.   Su šiuo tyrimu susijusios šalys

               (8)

               Komisija apie tarpinės peržiūros inicijavimą oficialiai pranešė Sąjungos pramonei, eksportuojantiems nagrinėjamosios šalies gamintojams, importuotojams, žinomiems susijusiems naudotojams ir nagrinėjamosios šalies institucijoms.

               (9)

               Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti per pranešime apie inicijavimą nustatytą laikotarpį.

         3.3.   Kinijos Liaudies Respublikos eksportuojančių gamintojų atranka

               (10)

               Atsižvelgiant į akivaizdžiai didelį KLR eksportuojančių gamintojų skaičių nuspręsta, kad būtų tikslinga nagrinėti, ar atliekant priemonių galiojimo termino peržiūrą reikėtų pagal pagrindinio reglamento 17 straipsnį taikyti atranką. Kad Komisija galėtų nuspręsti, ar atranka būtina (o jei būtina, kad galėtų atrinkti bendroves) eksportuojančių KLR gamintojų prašyta per 15 dienų nuo peržiūros inicijavimo pranešti apie save ir Komisijai pateikti pranešime apie inicijavimą prašomą informaciją. Nė vienas eksportuojantis gamintojas nepareiškė noro bendradarbiauti, todėl atranka nebuvo būtina.

         3.4.   Klausimyno atsakymai ir tikrinimai

               (11)

               Visoms žinomoms suinteresuotosioms šalims Komisija nusiuntė klausimynus. Jokia kita šalis nepranešė apie save per pranešime apie inicijavimą nustatytą laikotarpį.

               (12)

               Du Sąjungos gamintojai, eksportuojantys Kinijos gamintojai ir nė vienas importuotojas ar naudotojas klausimyno atsakymų nepateikė. Vienas panašios šalies (Argentinos) gamintojas pateikė klausimyno atsakymą.

               (13)

               Atsižvelgiant į šalių nebendradarbiavimą tikrinamųjų vizitų nesurengta.

         B.   NAGRINĖJAMASIS PRODUKTAS IR PANAŠUS PRODUKTAS

   1.   Nagrinėjamasis produktas

               (14)

               Šioje peržiūroje nagrinėjamasis produktas – tas pats produktas, kuris buvo tiriamas pradiniame tyrime ir kitose minėtose peržiūrose, t. y. KLR kilmės furfuraldehidas, kurio KN kodas šiuo metu yra 2932 12 00 (toliau – nagrinėjamasis produktas). Furfuraldehidas yra taip pat žinomas kaip 2–furaldehidas arba furfurolas.

               (15)

               Furfuraldehidas yra šviesiai geltonos spalvos skystis, turintis jam būdingą aštrų kvapą ir gaunamas perdirbant įvairių rūšių žemės ūkio atliekas. Furfuraldehidas naudojamas pagal dvi pagrindines paskirtis: kaip atrankinis tirpiklis rafinuojant naftą tepalinių alyvų gamybai ir kaip žaliava furfurilo alkoholio, naudojamo gaminant sintetinę dervą liejimo formoms, gamybai.

         2.   Panašus produktas

               (16)

               Kaip ir atlikus ankstesniuosius tyrimus, nustatyta, kad KLR gaminamas ir į ES eksportuojamas furfuraldehidas, panašioje šalyje, Argentinoje, gaminamas ir jos vidaus rinkoje parduodamas furfuraldehidas bei Sąjungos gamintojų ES gaminamas ir parduodamas furfuraldehidas pasižymi tomis pačiomis pagrindinėmis fizinėmis bei cheminėmis savybėmis ir jo pagrindinė naudojimo paskirtis ta pati. Todėl jie laikomi panašiais produktais pagal pagrindinio reglamento 1 straipsnio 4 dalį.

         C.   DEMPINGAS

   1.   Bendrosios nuostatos

               (17)

               Nė vienas eksportuojantis Kinijos gamintojas nebendradarbiavo atliekant tyrimą ir nepateikė jokios informacijos. Todėl išdėstytos išvados dėl dempingo turi būti grindžiamos turimais faktais, ypač Eurostato duomenimis, oficialia KLR eksporto statistika ir panašios šalies (Argentinos) bendrovės pateikta informacija.

         2.   Panaši šalis

               (18)

               Pagal pagrindinio reglamento 2 straipsnio 7 dalies a punkto nuostatas normalioji vertė turėjo būti nustatyta remiantis kaina ar apskaičiuotąja verte atitinkamoje trečiojoje rinkos ekonomikos šalyje (toliau – panaši šalis), arba pagal kainą, taikomą importuojant iš panašios šalies į kitas šalis, įskaitant Sąjungą, arba, jei tai neįmanoma, bet kuriuo kitu pagrįstu būdu, įskaitant už panašų produktą Sąjungoje faktiškai sumokėtą arba mokėtiną kainą, kuri prireikus tinkamai pakoreguojama, kad būtų įskaičiuotas pagrįstas pelno dydis.

               (19)

               Kaip ir pradiniame tyrime, pranešime apie inicijavimą Argentina buvo pasiūlyta kaip tinkama panaši šalis normaliajai vertei nustatyti pagal pagrindinio reglamento 2 straipsnio 7 dalies a punktą. Paskelbus inicijavimo pranešimą, jokių pastabų dėl pasiūlytos panašios šalies nebuvo gauta.

               (20)

               Vienas Argentinos furfuraldehido gamintojas bendradarbiavo atliekant tyrimą atsakydamas į klausimyną. Atlikus tyrimą paaiškėjo, kad Argentina turi konkurencingą furfuraldehido rinką, kurios 90 % sudaro vietinė gamyba, o likusią dalį – importas iš trečiųjų šalių. Argentinos gamybos apimtis sudaro daugiau kaip 70 % Kinijos nagrinėjamojo produkto eksporto į ES pagal įvežimo perdirbti tvarką. Todėl buvo manoma, kad Argentinos rinka yra gana tipiška KLR normaliajai vertei apskaičiuoti.

               (21)

               Todėl kaip ir ankstesniuose tyrimuose nuspręsta, kad remiantis pagrindinio reglamento 2 straipsnio 7 dalies a punktu Argentina yra tinkama panaši šalis.

         3.   Importas dempingo kaina per PTL

   3.1.   Normalioji vertė

               (22)

               Normalioji vertė buvo nustatyta pagal informaciją, gautą iš bendradarbiauti sutikusio panašios šalies gamintojo, t. y. remiantis nesusijusių pirkėjų sumokėta arba mokėtina kaina Argentinos vidaus rinkoje, kadangi buvo nustatyta, kad toks pardavimas vyko įprastinėmis prekybos sąlygomis.

               (23)

               Todėl normalioji vertė buvo apskaičiuota remiantis tyrime bendradarbiavusio Argentinos gamintojo vidutine svertine pardavimo vidaus rinkoje kaina nesusijusiems pirkėjams.

               (24)

               Visų pirma buvo nustatyta, ar bendras panašaus produkto pardavimo vidaus rinkoje nepriklausomiems pirkėjams kiekis buvo tipiškas pagal pagrindinio reglamento 2 straipsnio 2 dalį, t. y., ar jis sudarė ne mažiau kaip 5 % bendro eksportui į ES parduoto nagrinėjamojo produkto kiekio. Nustatyta, kad per PTL bendradarbiaujančio Argentinos gamintojo pardavimas vidaus rinkoje buvo pakankamai tipiškas.

               (25)

               Po to Komisija nagrinėjo, ar panašaus produkto pardavimas vidaus rinkoje galėtų būti laikomas pardavimu įprastomis prekybos sąlygomis pagal pagrindinio reglamento 2 straipsnio 4 dalį. Tai atlikta nustatant, kokia Argentinos rinkoje parduoto panašaus produkto dalis per PTL buvo pelningai parduota vidaus rinkoje nepriklausomiems pirkėjams. Kadangi panašus produktas per PTL buvo parduodamas pelningai, normalioji vertė buvo pagrįsta vidutine svertine viso pardavimo vidaus rinkoje kaina.

         3.2.   Eksporto kaina

               (26)

               Kadangi nė vienas Kinijos eksportuotojas į ES šalis tyrime nebendradarbiavo, eksporto kainos buvo nustatytos remiantis turimais duomenimis. Nuspręsta, kad tinkamiausias pagrindas tam yra Eurostato duomenys apie nagrinėjamojo produkto importą į ES. Nors daugiausiai buvo importuojama pagal įvežimo perdirbti tvarką (Kinijos furfuraldehidas buvo toliau perdirbamas į furfurilo alkoholį, skirtą eksportui), nebuvo jokios priežasties manyti, kad šie duomenys yra netinkami eksporto kainoms nustatyti.

         3.3.   Palyginimas

               (27)

               Siekiant užtikrinti, kad normalioji vertė ir eksporto kaina būtų palygintos teisingai, vadovaujantis pagrindinio reglamento 2 straipsnio 10 dalimi atitinkamais pataisymais buvo atsižvelgta į tam tikrus transporto, kredito išlaidų ir draudimo srityje esančius skirtumus, turinčius įtakos kainoms ir kainų palyginimui.

         3.4.   Dempingo skirtumas

               (28)

               Vadovaujantis pagrindinio reglamento 2 straipsnio 11 dalimi, dempingo skirtumas buvo nustatytas lyginant vidutinę svertinę normaliąją vertę su vidutinėmis svertinėmis eksporto kainomis, esant tam pačiam prekybos lygiui. Palyginus nustatyta, kad dempingo skirtumas yra 5,6 %.

         4.   Ilgalaikis pasikeitusių aplinkybių pobūdis

               (29)

               Atlikus analizę dėl dempingo vykdymo per PTL, nagrinėta dempingo tęsimosi tikimybė, jei priemonės būtų panaikintos. Atsižvelgiant į tai, kad nė vienas eksportuojantis KLR gamintojas nebendradarbiavo atliekant šį tyrimą, toliau nurodytos išvados pagrįstos turimais faktais pagal pagrindinio reglamento 18 straipsnį.

               (30)

               Išnagrinėti šie veiksniai: Kinijos vidaus paklausa ir vartojimas, Kinijos eksporto į ES raida pagal įvežimo perdirbti tvarką.

               (31)

               Pagal turimą informaciją, nuo 2007 m. KLR vidaus rinkos furfuraldehido suvartojimas didėjo sparčiau (2007–2012 m. vidutinis numatytas metinis augimas – maždaug 9 %) nei to produkto Kinijos gamybos pajėgumai (vidutiniškai + 6 %). Kinijos vidaus rinkos furfurolo vartojimo didėjimas daugiausia paaiškinamas didėjančia galutinio vartojimo grandies produkto (furfurilo alkoholio) paklausa. Kinijos furfurilo alkoholio gamyba ypač didėjo nuo 1999 m.; tai atitinka didelės vertės furfurolo produktų gamybos padidėjimą ir padidėjusią liejybos pramonės furano dervos paklausą.

               (32)

               Be to, kukurūzų burbuolių kotų, pagrindinės Kinijos furfuraldehido gamybos žaliavos, vidaus paklausa didėjo. Didėjant pasauliniam gyventojų skaičiui, ypač KLR ir Indijoje, ir pasikeitus mitybos įpročiams (vietoje javų vartojant daugiau baltyminio maisto), numatoma, kad pasaulinė kukurūzų paklausa vis didės. KLR yra antra pagal dydį pasaulio kukurūzų vartotoja. Be padidėjusio kukurūzų naudojimo pramoniniais tikslais, Kinijos pašarams ir gyvulininkystei skirtų kukurūzų paklausa kasmet didėja 3–6 %. Nors pastaruosius keletą metų KLR kukurūzų suvartojimas sparčiai didėjo, jų gamyba atsiliko nuo paklausos. Tikimasi, kad 2011–2015 m. kukurūzų eksportas iš JAV į KLR išaugs penkis kartus. Taip pat reikia paminėti, kad Kinijos furfurolo gamintojai susiduria su vis didėjančia ksilozės ir ksilitolio gamintojų, kurie naudoja tas pačias atsargas (kukurūzų burbuolių kotus), konkurencija.

               (33)

               Dėl Kinijos eksporto į ES per PTL, reikia pastebėti, kad beveik visas furfuraldehidas iš nagrinėjamosios šalies importuojamas išskirtinai pagal įvežimo perdirbti tvarką. Tokia praktika prasidėjo 2000 m., kai 75 % Kinijos metinio furfuraldehido kiekio buvo siunčiama į Sąjungą netaikant antidempingo muito, siekiant jį toliau perdirbti į furfurilo alkoholį, skirtą eksportui į trečiąsias šalis. Nuo 2001 m. beveik visiškai nutrauktas importas iš nagrinėjamosios šalies laisvosios rinkos sąlygomis.

               (34)

               Vidaus rinkos furfurolo paklausos ilgalaikiai pokyčiai KLR ir įtempta pasiūlos ir paklausos padėtis Kinijos kukurūzų rinkoje bei Kinijos importo į ES struktūra, kaip paaiškinta ankstenėje konstatuojamojoje dalyje, veikiausiai nulėmė eksportuojančių Kinijos gamintojų vykdomo dempingo lygio pokyčius. Palyginus Kinijos eksporto į ES kainas su nagrinėjamojo produkto normaliąja verte, tinkamai pakoregavus, nustatytas dempingo skirtumo sumažėjimas per PTL, palyginti su ankstesniu priemonių galiojimo pabaigos tyrimu.

               (35)

               Apibendrinant, atlikus tyrimą nustatyta, kad Kinijos vidaus kukurūzų burbuolių kotų ir furfuraldehido paklausos ir vartojimo bei atitinkamai kainų pokyčiai yra ilgalaikiai. Todėl galima daryti išvadą, kad panaikinus antidempingo priemones Kinijos eksportas į Sąjungą žymiai nepadidėtų.

         D.   SĄJUNGOS PRAMONĖ

               (36)

               Sąjungos pramonę sudaro dvi įmonės: Lenzing AG (Austrija) ir Tanin Sevnica kemicna industrija d.d. (Slovėnija), bendrai pagaminusios 100 % Sąjungoje pagaminto panašaus produkto per PTL. Todėl manoma, kad šie Sąjungos gamintojai sudaro Sąjungos pramonę pagal pagrindinio reglamento 4 straipsnio 1 dalį ir 5 straipsnio 4 dalį. Nė viena įmonė neatsakė į nusiųstus klausimynus ir visapusiškai nebendradarbiavo tyrime.

               (37)

               Atsižvelgiant į Sąjungos pramonės nebendradarbiavimą, Sąjungos rinkos padėties ir importo iš KLR dempingo kaina Sąjungos pramonei daromos žalos tyrimui reikiami duomenys gauti pagal turimus faktus, įskaitant duomenis, ekstrapoliuotus iš informacijos, surinktos neseniai atliktoje priemonių galiojimo termino peržiūroje, kurioje nagrinėtas 2007 m. sausio 1 d.– 2010 m. kovo 31 d. laikotarpis. Todėl visi toliau pateiktų lentelių duomenų šaltiniai yra susiję su 2007–2009 m. laikotarpiu, jei nenurodyta kitaip. Ispanijos gamintojas Nutrafur, kuris 1994 m. pateikė pradinį skundą Furfural Espanol S.A. vardu, 2008 m. spalio mėn. nutraukė gamybą. Prašyme nurodyti 2008 m. Nutrafur gamybos rodikliai įtraukti Sąjungos rinkos vartojimo duomenyse. Siekiant išsaugoti duomenų konfidencialumą, pateikiami tik Sąjungos pramonės veiklos rezultatų indeksai.

         E.   PADĖTIS SĄJUNGOS RINKOJE

   1.   Suvartojimas Sąjungos rinkoje

               (38)

               2008 m. ir 2009 m. duomenys apie furfuraldehido vartojimą Sąjungoje buvo nustatyti remiantis patikrinta Sąjungos pramonės pardavimo apimtimi Sąjungos rinkoje (įskaitant Nutrafur atliktą pardavimą iki 2008 m. spalio mėn., kai įmonė dar gamino furfuraldehidą), importo apimtimi iš KLR pagal įvežimo perdirbti tvarką ir importo apimtimi iš trečiųjų šalių laisvai apyvartai, remiantis paskutiniame priemonių galiojimo termino peržiūros tyrime patikrintais importuotojo International Furan Chemicals BV (toliau – IFC) ir Eurostato duomenimis. Kadangi Eurostatas neatskleidžia visos informacijos dėl konfidencialumo priežasčių, naudoti Eurostato duomenys tik apie importą iš trečiųjų šalių, išskyrus KLR ir Dominikos Respubliką, kadangi IFC yra vienintelis furfuraldehido importuotojas iš šių šalių.

               (39)

               Nebendradarbiaujant Sąjungos pramonei ir vieninteliam importuotojui bei dėl didelio kiekio duomenų, paprastai gaunamų iš Eurostato, konfidencialumo 2010 m. ir PTL taikyti turimi duomenys. Nesant priešingų įrodymų, nebuvo pagrindo manyti, kad nuo 2009 m. įvyko pastebimas Sąjungos vartojimo pokytis ir buvo laikoma, kad 2010 m. ir PTL vartojimo lygis išliko toks pats.

               (40)

               Taigi per nagrinėjamąjį laikotarpį Sąjungoje suvartojamas kiekis sumažėjo 17 % – nuo 45 738 tonų 2008 m. iki 38 000 tonų per PTL.

                  1 lentelė.   Sąjungos suvartojimas

                           Metai

                           2008 m.

                           2009 m.

                           2010 m.

                           PTL

                           Tonų

                           45 738

                           38 175

                           38 000

                           38 000

                           Indeksas (2008 m. = 100)

                           100

                           83

                           83

                           83

                           Metinė tendencija

                           –17

                           0

                           0

                                          Šaltinis –

                                       patikrinti Sąjungos pramonės ir IFC klausimyno atsakymai bei Eurostato statistiniai duomenys.

         2.   Importas iš KLR

   2.1.   Apimtis, rinkos dalis ir kainos

               (41)

               Remiantis Kinijos eksporto statistika, Kinijos importas per PTL vykdytas pagal įvežimo perdirbti tvarką. Importo iš Kinijos pagal įvežimo perdirbti tvarką apimtis padidėjo nuo 10 002 tonų 2008 m. iki 13 975 tonų PTL, t. y. 40 %. Nagrinėjamuoju laikotarpiu Kinijos rinkos dalis pagal įvežimo perdirbti tvarką padidėjo nuo 22 % iki 37 %, t. y. 15 procentinių punktų.

               (42)

               Importo iš Kinijos pagal įvežimo perdirbti tvarką kaina padidėjo 47 % – nuo 1 014 EUR už metrinę toną 2008 m. iki 1 488 EUR PTL. Pastebima, kad per PTL Kinijos importo kainos staigiai didėjo ir pasiekė aukščiausią tašką – daugiau nei 1 700 EUR už metrinę toną.

                  2 lentelė.   Importas iš KLR

                           Metai

                           2008 m.

                           2009 m.

                           2010 m.

                           PTL

                           Tonų

                           10 002

                           5 159

                           8 375

                           13 975

                           Indeksas (2008 m. = 100)

                           100

                           52

                           84

                           140

                           Metinė tendencija

                           –48

                           32

                           56

                           Rinkos dalis

                           22 %

                           14 %

                           22 %

                           37 %

                           Kaina (EUR už toną)

                           1 014

                           690

                           1 362

                           1 488

                           Indeksas (2008 m. = 100)

                           100

                           68

                           134

                           147

                                          Šaltinis –

                                       patikrinti IFC atsakymai į klausimyną, Kinijos eksporto statistika.

         3.   Importo iš kitų trečiųjų šalių apimtis ir kainos

               (43)

               Reikėtų pažymėti, kad importą iš Dominikos Respublikos sudaro, kaip nustatyta pradinio tyrimo metu, pagrindinių įmonių siuntos Europoje įsikūrusioms jų pavaldžiosioms įmonėms furfurilo alkoholio gamybai. Taigi šių sandorių kainos yra susijusių įmonių pervedimo kainos, todėl jos gali neatspindėti realių rinkos kainų. Atsižvelgiant į nagrinėjamo importuotojo nebendradarbiavimą ir Eurostato duomenų konfidencialumą, buvo laikoma, kad Dominikos Respublikos importas ir kainos išliko pastovios 2010 m. ir PTL.

                  3 lentelė.   Importas į Sąjungą iš Dominikos Respublikos

                           Metai

                           2008 m.

                           2009 m.

                           2010 m.

                           PTL

                           Tonų

                           27 662

                           24 996

                           25 000

                           25 000

                           Indeksas (2008 m. = 100)

                           100

                           90

                           90

                           90

                           Metinė tendencija

                           –10

                           0

                           0

                           Rinkos dalis

                           60 %

                           65 %

                           66 %

                           66 %

                           Kaina (EUR už toną)

                           982

                           582

                           582

                           582

                           Indeksas (2008 m. = 100)

                           100

                           59

                           59

                           59

               (44)

               Eurostato duomenimis, furfuraldehido importo į Sąjungą iš kitų šalių, išskyrus KLR, apimties ir vidutinių kainų raida buvo tokia:

                  4 lentelė.   Importas į Sąjungą iš kitų trečiųjų šalių

                           Metai

                           2008 m.

                           2009 m.

                           2010 m.

                           PTL

                           Tonų

                           1 583

                           1 226

                           138

                           162

                           Indeksas (2008 m. = 100)

                           100

                           77

                           9

                           10

                           Metinė tendencija

                           –23

                           –68

                           1

                           Rinkos dalis

                           3 %

                           3 %

                           1 %

                           1 %

                           Kaina (EUR už toną)

                           997

                           632

                           1 473

                           1 685

                           Indeksas (2008 m. = 100)

                           100

                           63

                           148

                           169

         4.   Eksporto iš ES į kitas trečiąsias šalis apimtis ir kainos

               (45)

               Nagrinėjamuoju laikotarpiu turėti tik 2008 ir 2009 m. duomenys. Nebuvo jokių patikimų statistinių duomenų įvertinti raidą 2010 m. ir PTL. Sąjungos pramonei nebendradarbiaujant naudoti turimi duomenys ir daryta prielaida, kad eksportas iš ES ir toliau būtų tos pačios apimties kaip ir 2009 m., o kainos didėtų taip, kaip nustatyta Sąjungos rinkoje.

                  5 lentelė.   Sąjungos pramonės eksporto į kitas trečiąsias šalis apimtis ir kainos

                           Metai

                           2008 m.

                           2009 m.

                           2010 m.

                           PTL

                           Kiekiai. Indeksas (2008 m. = 100)

                           100

                           155

                           155

                           155

                           Metinė tendencija

                           55

                           0

                           0

                           Kainos. Indeksas (2008 m. = 100)

                           100

                           77

                           134

                           147

                           Metinė tendencija

                           –23

                           57

                           13

         5.   Sąjungos pramonės ekonominė padėtis

               (46)

               Sąjungos pramonės, t. y. dviejų įmonių Lenzing ir Tanin, ekonominės padėties analizė pateikiama toliau, naudojant duomenis, gautus atliekant priemonių galiojimo termino peržiūrą, ir šio peržiūros tiriamojo laikotarpio (PTL) duomenis.

         5.1.   Gamyba

               (47)

               Visa Sąjungos pramonės panašaus produkto gamyba iki 2009 m. išaugo 5 %. Nesant kitų duomenų laikyta, kad 2010 m. ir PTL gamyba buvo to paties lygmens.

                  6 lentelė.   Sąjungos gamyba

                           Metai

                           2008 m.

                           2009 m.

                           2010 m.

                           PTL

                           Indeksas (2008 m. = 100)

                           100

                           105

                           105

                           105

                           Metinė tendencija

                           5

                           0

                           0

                                          Šaltinis –

                                       patikrinti Sąjungos gamintojų klausimyno atsakymai.

         5.2.   Gamybos pajėgumai ir pajėgumų naudojimas

               (48)

               2008 m. ir 2009 m. Sąjungos pramonės gamybos pajėgumai nekito. Sąjungos pramonei nebendradarbiaujant laikyta, kad pajėgumai ir jų panaudojimas 2010 m. ir PTL išliko tokio paties lygmens.

                  7 lentelė.   Sąjungos pajėgumai

                           Metai

                           2008 m.

                           2009 m.

                           2010 m.

                           PTL

                           Indeksas (2008 m. = 100)

                           100

                           100

                           100

                           100

                           Pajėgumų naudojimas

                           92 %

                           96 %

                           96 %

                           96 %

                                          Šaltinis –

                                       patikrinti Sąjungos gamintojų klausimyno atsakymai.

         5.3.   Atsargų lygis

               (49)

               Sąjungos pramonei nebendradarbiaujant laikyta, kad atsargų lygis išliko toks pats, koks buvo 2009 m. pabaigoje.

                  8 lentelė.   Atsargos

                           Metai

                           2008 m.

                           2009 m.

                           2010 m.

                           PTL

                           Indeksas (2008 m. = 100)

                           100

                           56

                           56

                           56

                           Metinė tendencija

                           –44

                           0

                           0

                                          Šaltinis –

                                       patikrinti Sąjungos gamintojų klausimyno atsakymai.

         5.4.   Pardavimo apimtis ir rinkos dalis

               (50)

               Sąjungos pramonės pardavimo apimtis nesusijusiems pirkėjams Sąjungos rinkoje 2008–2009 m. išaugo 12 %. Neturint Sąjungos pramonės duomenų laikyta, kad pardavimo apimtis 2010 m. ar PTL nepadidėjo.

                  9 lentelė.   Pardavimo apimtis ir Sąjungos rinkos dalis

                           Metai

                           2008 m.

                           2009 m.

                           2010 m.

                           PTL

                           Indeksas (2008 m. = 100)

                           100

                           112

                           112

                           112

                           Rinkos dalis (intervalas)

                           10–20 %

                           14–24 %

                           14–24 %

                           14–24 %

                                          Šaltinis –

                                       patikrinti Sąjungos gamintojų klausimyno atsakymai.

         5.5.   Vidutinės pardavimo kainos

               (51)

               Nagrinėjamuoju laikotarpiu vidutinė Sąjungos pramonės pardavimo Sąjungos rinkoje kaina labai padidėjo – 36 % . Tai nulėmė staigus kainų padidėjimas 2010 m. ir PTL.

                  10 lentelė.   Vidutinė pardavimo kaina ES

                           Metai

                           2008 m.

                           2009 m.

                           2010 m.

                           PTL

                           Indeksas (2008 m. = 100)

                           100

                           89

                           108

                           136

                           Metinė tendencija

                           –11

                           19

                           28

                                          Šaltinis –

                                       patikrinti Sąjungos gamintojų klausimyno atsakymai ir Komisijai pateikti duomenys.

         5.6.   Vidutinės gamybos sąnaudos

               (52)

               Kadangi 2010 m. ir PTL gamybos duomenų Sąjungos pramonė nepateikė, ankstesnės priemonių galiojimo termino peržiūros duomenys buvo padidinti 6 % atsižvelgiant į infliaciją šiuo laikotarpiu.

                  11 lentelė.   Vidutinės gamybos sąnaudos

                           Metai

                           2008 m.

                           2009 m.

                           2010 m.

                           PTL

                           Indeksas (2008 m. = 100)

                           100

                           100

                           102

                           106

                           Metinė tendencija

                           0

                           2

                           4

                                          Šaltinis –

                                       patikrinti Sąjungos gamintojų klausimyno atsakymai.

         5.7.   Pelningumas ir grynųjų pinigų srautas

               (53)

               Pagal anksčiau pateiktus kainų ir sąnaudų duomenis apskaičiavus Sąjungos pramonės gautą pelną nustatytas didelis padidėjimas nagrinėjamuoju laikotarpiu, susijęs su kainų padidėjimu Sąjungos rinkoje bei nesant įrodymų dėl infliaciją viršijančio gamybos sąnaudų padidėjimo. Trūkstant kitų duomenų laikoma, kad grynųjų pinigų srautas kito panašiai kaip ir pelningumas.

                  12 lentelė.   Pelningumas ir grynųjų pinigų srautas

                           Metai

                           2008 m.

                           2009 m.

                           2010 m.

                           PTL

                           Pelningumo indeksas (2008 m. = 100)

                           100

                           96

                           153

                           297

                           Metinė tendencija

                           –4

                           57

                           144

                           Grynųjų pinigų srautas. Indeksas (2008 m. = 100)

                           100

                           34

                           69

                           69

                           Metinė tendencija

                           –66

                           35

                           0

                                          Šaltinis –

                                       patikrinti Sąjungos gamintojų klausimyno atsakymai.

         5.8.   Investicijos, investicijų grąža ir gebėjimas padidinti kapitalą

               (54)

               Trūkstant Sąjungos pramonės duomenų, atsižvelgiant į kainų padidėjimą 2010 m. ir PTL, laikyta, kad investicijų grąža buvo tokia pati, kokia nustatyta 2007 m. Laikyta, kad investicijų grąža kito panašiai kaip pelningumas (12 lentelėje).

                  13 lentelė.   Investicijos ir investicijų grąža

                           Metai

                           2008 m.

                           2009 m.

                           2010 m.

                           PTL

                           Investicijų indeksas (2008 m. = 100)

                           100

                           3

                           163

                           163

                           Metinė tendencija

                           –97

                           160

                           0

                           Investicijų grąžos indeksas (2008 m. = 100)

                           100

                           –4

                           100

                           200

                           Metinė tendencija

                           – 104

                           104

                           100

                                          Šaltinis –

                                       patikrinti Sąjungos gamintojų klausimyno atsakymai.

         5.9.   Užimtumas ir našumas

               (55)

               Trūkstant 2010 m. ir PTL Sąjungos pramonės informacijos laikyta, kad užimtumas ir našumas nagrinėjamuoju laikotarpiu nekito.

                  14 lentelė.   Užimtumas ir našumas

                           Metai

                           2008 m.

                           2009 m.

                           2010 m.

                           PTL

                           Užimtumas. Indeksas

                           100

                           100

                           100

                           100

                           Našumas (tonomis darbuotojui). Indeksas

                           100

                           100

                           100

                           100

                           Darbo sąnaudos. Indeksas

                           100

                           100

                           100

                           100

                                          Šaltinis –

                                       patikrinti Sąjungos gamintojų klausimyno atsakymai.

         5.10.   Dempingo skirtumo dydis

               (56)

               Nepaisant eksportuojančių Kinijos gamintojų nebendradarbiavimo, importo apimtis ir vertė nagrinėti pagal Eurostato duomenis, taip pat apskaičiuojant rinkos dalį. Reikšmingas kainų padidėjimas 2010 m. ir 2011 m. labai sumažino importo iš KLR dempingo skirtumą po priemonių galiojimo termino peržiūros laikotarpio.

         5.11.   Atsigavimas nuo importo dempingo kaina poveikio

               (57)

               Kaip rodo teigiami daugumos pirmiau išvardytų rodiklių pokyčiai, Sąjungos pramonės finansinė padėtis nagrinėjamuoju laikotarpiu visiškai atsigavo nuo žalingo KLR kilmės importo ypač žemomis dempingo kainomis, nustatytomis ankstesniuose tyrimuose, poveikio.

         6.   Išvada dėl Sąjungos pramonės ekonominės padėties

               (58)

               Prieš KLR nukreiptos priemonės turėjo teigiamos įtakos Sąjungos pramonės ekonominei padėčiai, kadangi iš daugumos žalos rodiklių matyti atsigavimo požymių: 2008 m. – PTL laikotarpiu padidėjo gamyba, pardavimo apimtis ir vertė. Tačiau atsižvelgiant į didelį kainų padidėjimą Sąjungos rinkoje, Sąjungos pramonė šiuo metu gauna pelną, viršijantį pradiniame tyrime nustatytą jos tinkamą raidą užtikrinantį 5 % tikslinį pelno lygį.

               (59)

               Atsižvelgiant į didelį kainų padidėjimą Sąjungos rinkoje per PTL ir neturint įrodymų apie atitinkamą sąnaudų padidėjimą, daroma išvada, kad Sąjungos pramonė nepatyrė materialinės žalos pagal 3 straipsnio 5 dalį.

         7.   Išvada dėl ilgalaikio pasikeitusių aplinkybių pobūdžio

               (60)

               Buvo atsižvelgta į tai, ar kainų padidėjimas Sąjungos rinkoje yra ilgalaikio pobūdžio, palyginti su ankstesnio priemonių galiojimo termino peržiūros tyrime nustatytomis aplinkybėmis. Pagal turimus duomenis matyti, kad Sąjungos rinkos kainos sparčiai didėja ir atitinka 2008 m. lygį bei jį viršija, o priemonių galiojimo termino peržiūroje buvo nustatyta, kad kainos mažėjo. Be to, priešingai nei priemonių galiojimo termino peržiūroje, nėra įrodymų dėl priverstinio kainų mažinimo. Priemonių galiojimo termino peržiūroje pelningumas mažėjo, bet pagal vėlesnius duomenis (pasibaigus šiam laikotarpiui) nustatyta, kad pelningumas sparčiai atsigauna, atitinka 2008 m. lygį ir jį viršija.

               (61)

               Tačiau buvo tiriama, ar pasibaigus priemonių galiojimo termino peržiūros laikotarpiui kainų pokytį galėjo nulemti ypač blogas derlius KLR, nes ten furfuraldehidas gaminamas iš žemės ūkio atliekų. Tačiau po 2010 m. pabaigos derliaus kaina reikšmingai nesumažėjo, todėl į šią aplinkybę neatsižvelgta. Nustatyta, kad KLR kilmės importo kainų padidėjimą lėmė ilgalaikis vidaus rinkos furfuraldehido paklausos padidėjimas ir padidėjusios žaliavų sąnaudos nagrinėjamoje šalyje. Eksportuojantiems Kinijos gamintojams nebendradarbiaujant to nebuvo galima patikrinti, bet Komisija negavo priešingų įrodymų.

               (62)

               Atsižvelgiant į minėtus Komisijos gautus įrodymus ir informacijos, rodančios kainų padidėjimo laikinumą, trūkumą, padaryta išvada, kad šis pokytis buvo ilgalaikio pobūdžio.

         F.   ANTIDEMPINGO TYRIMO NUTRAUKIMAS IR GALIOJANČIŲ ANTIDEMPINGO PRIEMONIŲ TAIKYMO NUTRAUKIMAS

               (63)

               Atsižvelgiant į tai, kas išdėstyta, laikoma, kad dabartinė antidempingo peržiūra turėtų būti nutraukta ir nutraukiamas antidempingo priemonių taikymas.

               (64)

               Visoms šalims buvo pranešta apie esminius faktus ir aplinkybes, kuriais remiantis buvo ketinama rekomenduoti nutraukti galiojančių priemonių taikymą. Be to, nustatytas laikotarpis, per kurį, atskleidus šią informaciją, šalys galėjo pareikšti prieštaravimus. Jokių pastabų negauta.

               (65)

               Pagal tai, kas išdėstyta, ši antidempingo peržiūra turėtų būti nutraukta, o Įgyvendinimo reglamentu (ES) Nr. 453/2011 importuojamam KLR kilmės furfuraldehidui nustatytų antidempingo priemonių taikymas nutrauktas ir panaikintas taikomas muitas,

         PRIĖMĖ ŠĮ REGLAMENTĄ:
   1 straipsnis
   Importuojamam Kinijos Liaudies Respublikos kilmės 2-furaldehidui (taip pat žinomam kaip furfuraldehidas arba furfurolas), kurio KN kodas šiuo metu yra 2932 12 00, taikomų antidempingo muitų tarpinė peržiūra baigiama.
   2 straipsnis
   Įgyvendinimo reglamentas (ES) Nr. 453/2011 panaikinamas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2012 m. birželio 21 d.

            Tarybos vardu

            Pirmininkė

         M. FREDERIKSEN

      (1)  OL L 343, 2009 12 22, p 51.

      (2)  OL L 15, 1995 1 21, p 11.

      (3)  OL L 328, 1999 12 22, p 1.

      (4)  OL L 107, 2005 4 28, p 1.

      (5)  OL L 123, 2011 5 12, p 1.

      (6)  OL C 196, 2011 7 5, p. 9.


title: 2014 m. kovo 7 d. Komisijos įgyvendinimo reglamentas (ES) Nr. 242/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Lammefjordskartofler (SGN)]

text:
14.3.2014

               LT

               Europos Sąjungos oficialusis leidinys

               L 74/27

      KOMISIJOS ĮGYVENDINIMO REGLAMENTAS (ES) Nr. 242/2014
   2014 m. kovo 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Lammefjordskartofler (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Danijos paraiška įregistruoti pavadinimą „Lammefjordskartofler“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Lammefjordskartofler“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 286, 2013 1 2, p. 3.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      DANIJA

         Lammefjordskartofler (SGN)


title: 2014 m. birželio 19 d. Komisijos įgyvendinimo reglamentas (ES) Nr. 677/2014, kuriuo dėl medžiagos „kabergolinas“ iš dalies keičiamas Reglamentas (ES) Nr. 37/2010  Tekstas svarbus EEE

text:
20.6.2014

               LT

               Europos Sąjungos oficialusis leidinys

               L 180/8

         KOMISIJOS ĮGYVENDINIMO REGLAMENTAS (ES) Nr. 677/2014
   2014 m. birželio 19 d.
   kuriuo dėl medžiagos „kabergolinas“ iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turi būti nustatoma pagal Reglamentą (EB) Nr. 470/2009;

               (2)

               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos Komisijos reglamento (ES) Nr. 37/2010 (2) priede;

               (3)

               Europos vaistų agentūrai pateiktas prašymas nustatyti didžiausią leidžiamąją kabergolino koncentraciją galvijams;

               (4)

               Veterinarinių vaistų komitetas rekomendavo nustatyti kabergolino DLK galvijams, taikytiną riebalams, kepenims, inkstams, raumenims ir pienui;

               (5)

               pagal Reglamento (EB) Nr. 470/2009 5 straipsnį Europos vaistų agentūra turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą farmakologiškai aktyvių medžiagų DLK – kitų rūšių gyvūnams;

               (6)

               Veterinarinių vaistų komitetas priėjo prie išvados, kad negalima pritarti šios medžiagos ekstrapoliacijai kitų rūšių maistiniams gyvūnams;

               (7)

               todėl Reglamentas (ES) Nr. 37/2010 turėtų būti iš dalies pakeistas, kad į jį būtų įtraukta medžiaga kabergolinas galvijams;

               (8)

               tikslinga nustatyti tinkamą laikotarpį susijusiems subjektams imtis priemonių, kurių gali reikėti, kad būtų laikomasi naujai nustatytos DLK;

               (9)

               šiame reglamente numatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. rugpjūčio 18 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 19 d.

            Komisijos vardu

            Pirmininkas

         José Manuel BARROSO

      (1)  OL L 152, 2009 6 16, p. 11.

      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

      PRIEDAS
      Į Reglamento (ES) Nr. 37/2010 priedo 1 lentelę abėcėlės tvarka įtraukiamas toks medžiagos įrašas:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Kabergolinas

                     Kabergolinas

                     Galvijai

                     0,10 μg/kg

                     Riebalai

                     ĮRAŠO NĖRA

                     Prolaktino inhibitorius“

                     0,25 μg/kg

                     Kepenys

                     0,50 μg/kg

                     Inkstai

                     0,15 μg/kg

                     Raumenys

                     0,10 μg/kg

                     Pienas


title: 2012 m. gruodžio 21 d. Komisijos įgyvendinimo reglamentas (ES) Nr. 1266/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.12.2012

               LT

               Europos Sąjungos oficialusis leidinys

               L 356/63

         KOMISIJOS ĮGYVENDINIMO REGLAMENTAS (ES) Nr. 1266/2012
   2012 m. gruodžio 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 21 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  56,9

                  MA

                  79,5

                  TN

                  111,9

                  TR

                  123,6

                  ZZ

                  93,0

                  0707 00 05

                  AL

                  87,0

                  TR

                  136,9

                  ZZ

                  112,0

                  0709 93 10

                  MA

                  110,2

                  TR

                  137,7

                  ZZ

                  124,0

                  0805 10 20

                  MA

                  61,3

                  TR

                  63,0

                  ZA

                  51,2

                  ZZ

                  58,5

                  0805 20 10

                  MA

                  69,9

                  ZZ

                  69,9

                  0805 20 30, 0805 20 50, 0805 20 70, 0805 20 90

                  IL

                  86,6

                  JM

                  129,1

                  MA

                  98,7

                  TR

                  84,1

                  ZZ

                  99,6

                  0805 50 10

                  TR

                  79,2

                  ZZ

                  79,2

                  0808 10 80

                  BA

                  56,8

                  CA

                  156,3

                  CN

                  174,8

                  MK

                  40,0

                  US

                  132,7

                  ZA

                  123,7

                  ZZ

                  114,4

                  0808 30 90

                  CN

                  72,9

                  TR

                  135,1

                  US

                  182,0

                  ZZ

                  130,0

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. gegužės 27 d. Komisijos įgyvendinimo reglamentas (ES) 2016/843, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
28.5.2016

               LT

               Europos Sąjungos oficialusis leidinys

               L 141/49

         KOMISIJOS ĮGYVENDINIMO REGLAMENTAS (ES) 2016/843
   2016 m. gegužės 27 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 27 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  428,2

                  MA

                  117,9

                  TR

                  60,8

                  ZZ

                  202,3

                  0707 00 05

                  TR

                  99,6

                  ZZ

                  99,6

                  0709 93 10

                  TR

                  99,6

                  ZZ

                  99,6

                  0805 10 20

                  EG

                  47,2

                  IL

                  42,6

                  MA

                  59,4

                  TR

                  68,5

                  ZA

                  77,6

                  ZZ

                  59,1

                  0805 50 10

                  AR

                  171,6

                  TR

                  143,1

                  ZA

                  177,5

                  ZZ

                  164,1

                  0808 10 80

                  AR

                  109,4

                  BR

                  107,5

                  CL

                  126,5

                  CN

                  102,3

                  NZ

                  149,7

                  US

                  192,9

                  ZA

                  112,3

                  ZZ

                  128,7

                  0809 29 00

                  TR

                  531,7

                  US

                  855,4

                  ZZ

                  693,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2017 m. rugpjūčio 10 d. Komisijos įgyvendinimo reglamentas (ES) 2017/1455, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką neatnaujinamas veikliosios medžiagos pikoksistrobino patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
11.8.2017

               LT

               Europos Sąjungos oficialusis leidinys

               L 208/28

         KOMISIJOS ĮGYVENDINIMO REGLAMENTAS (ES) 2017/1455
   2017 m. rugpjūčio 10 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką neatnaujinamas veikliosios medžiagos pikoksistrobino patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
   kadangi:

               (1)

               Komisijos direktyva 2003/84/EB (2) pikoksistrobinas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos pikoksistrobino patvirtinimas baigia galioti 2017 m. spalio 31 d.;

               (4)

               paraiška dėl pikoksistrobino patvirtinimo galiojimo atnaujinimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

               (5)

               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo atnaujinimo vertinimo ataskaitą ir 2015 m. birželio 30 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               2016 m. birželio 1 d. Tarnyba pateikė Komisijai išvadas (6), ar galima manyti, kad pikoksistrobinas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Nustatytos šios problemos: negali būti atmestas metabolito IN-H8612, kuris susiformuoja kaip nuosėdos, klastogeninis ir aneugeninis potencialas, taip pat buvo nustatyta didelė rizika vandens organizmams ir sliekams dėl pikoksistrobino poveikio ir sliekais mintantiems žinduoliams dėl metabolito IN-QDY63 poveikio. Be to, nebuvo galima užbaigti keleto vertinimo dalių. Remiantis dokumentų rinkinyje esamais duomenimis, nebuvo manoma, jog galima užbaigti pikoksistrobino genotoksiškumo vertinimo, ir todėl nebuvo galima nustatyti rizikos vertinime naudojamų sveikatos rodikliais pagrįstų pamatinių verčių ir dėl šios priežasties nebuvo galima atlikti rizikos vartotojams vertinimo ir ne per maistą kylančios rizikos vertinimo. Kadangi pikoksistrobino genotoksinio potencialo vertinimas nebuvo visapusiškas, nebuvo galima patvirtinti, kad toksiškumo tyrimai atitinka technines specifikacijas, ir patvirtinti priemaišų svarbos. Taip pat nebuvo galima padaryti išvados, kad nėra pikoksistrobino sukelto endokrininio poveikio. Nebuvo galima užbaigti poveikio per maistą rizikos dėl metabolitų vertinimo, kadangi reikia daugiau duomenų siekiant apibrėžti keleto metabolitų toksikologines savybes; dėl šios priežasties nebuvo galima parengti rizikos vertinime naudojamų nuosėdų apibrėžčių. Be to, remiantis turimais duomenimis nebuvo galima nustatyti keleto metabolitų genotoksinio potencialo, kuris, kaip buvo numatyta, atsiranda gruntiniame vandenyje. Galiausiai, nebuvo galima užbaigti paukščių ir žinduolių antrinio apsinuodijimo per vandens gyvūnų maisto grandinę rizikos poveikio vertinimo;

               (9)

               Komisija pasiūlė pareiškėjui pateikti pastabų dėl Tarnybos išvadų. Be to, remdamasi Įgyvendinimo reglamento (ES) Nr. 844/2012 14 straipsnio 1 dalies trečia pastraipa, Komisija paragino pareiškėją pateikti pastabų dėl atnaujinimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (10)

               vis dėlto, nepaisant pareiškėjo argumentų, su medžiaga susijusių problemų pašalinti nepavyko;

               (11)

               nebuvo nustatyta, kad yra laikomasi 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Dėl to veikliosios medžiagos pikoksistrobino patvirtinimas neturėtų būti atnaujinamas;

               (12)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (13)

               valstybėms narėms turėtų būti skirta pakankamai laiko augalų apsaugos produktų, kurių sudėtyje yra pikoksistrobino, registracijai panaikinti;

               (14)

               tais atvejais, kai valstybės narės augalų apsaugos produktams, kurių sudėtyje yra pikoksistrobino, pagal Reglamento (EB) Nr. 1107/2009 46 straipsnį nustato lengvatinį laikotarpį, šis laikotarpis turėtų baigtis ne vėliau kaip 2018 m. lapkričio 30 d.;

               (15)

               Komisijos įgyvendinimo reglamentu (ES) 2016/950 (7) pikoksistrobino galiojimo pabaigos data pratęsta iki 2017 m. spalio 31 d., kad medžiagos patvirtinimo galiojimo atnaujinimo procedūra būtų užbaigta iki pasibaigiant medžiagos patvirtinimo galiojimui. Atsižvelgiant į tai, kad sprendimas yra priimamas iki pratęsto galiojimo pabaigos datos, šis reglamentas turėtų būti taikomas kuo greičiau;

               (16)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl pikoksistrobino patvirtinimo;

               (17)

               Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo neatnaujinimas
   Veikliosios medžiagos pikoksistrobino patvirtinimas nėra atnaujinamas.
   2 straipsnis
   Pereinamojo laikotarpio priemonės
   Valstybės narės panaikina augalų apsaugos produktų, kurių sudėtyje yra veikliosios medžiagos pikoksistrobino, registraciją ne vėliau kaip 2017 m. lapkričio 30 d.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis turi būti kuo trumpesnis ir baigtis ne vėliau kaip 2018 m. lapkričio 30 d.
   4 straipsnis
   Įgyvendinimo reglamento (ES) Nr. 540/2011 pakeitimai
   Iš Įgyvendinimo reglamento (ES) Nr. 540/2011 priedo A dalies išbraukiama 68 eilutė (pikoksistrobinas).
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 10 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2003 m. rugsėjo 25 d. Komisijos direktyva 2003/84/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos flurtamonas, flufenacetas, jodsulfuronas, p-dimetenamidas, pikoksistrobinas, fostiazatas ir siltiofamas (OL L 247, 2003 9 30, p. 20).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      (6)  EFSA (Europos maisto saugos tarnyba), 2016 m. Bendros peržiūros išvados dėl veikliosios medžiagos pesticido pikoksistrobino keliamos rizikos vertinimo; EFSA Journal 2016;14(6):4515, p. 26. doi:10.2903/j.efsa.2016.4515.

      (7)  2016 m. birželio 15 d. Komisijos įgyvendinimo reglamentas (ES) 2016/950, kuriuo dėl veikliųjų medžiagų 2,4-DB, beta-ciflutrino, etilkarfentrazono, Coniothyrium minitans (padermė CON/M/91–08 (DSM 9660)), ciazofamido, deltametrino, p-dimetenamido, etofumezato, fenamidono, flufenaceto, flurtamono, foramsulfurono, fostiazato, imazamokso, jodsulfurono, iprodiono, izoksaflutolo, linurono, maleino hidrazido, mezotriono, oksasulfurono, pendimetalino, pikoksistrobino, siltiofamo ir trifloksistrobino patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 159, 2016 6 16, p. 3).